Diari Oficial de la Generalitat Valenciana


Sumari del DOGV 6165, del 15-12-2009 (2009/14906)

RESOLUCIÓ de 27 de gener de 2009, de la Direcció General per al Canvi Climàtic, per la qual s'atorga a l'empresa Cristal Cerámicas, SA, l'autorització ambiental integrada per a una indústria de fabricació de paviment i revestiment ceràmic al terme municipal d'Onda.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6165

Data del DOGV
:   15-12-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/14909


Data del document
:   27-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 27 de gener de 2009, de la Direcció General per al Canvi Climàtic, per la qual s'atorga a l'empresa Cristal Cerámicas, SA, l'autorització ambiental integrada per a una indústria de fabricació de paviment i revestiment ceràmic al terme municipal d'Onda. [2009/14225]  
Vistos els documents que consten en l'expedient 145/06 IPPC, instruït a instàncies de l'empresa Cristal Cerámicas, SA, a fi d'obtenir l'autorització ambiental integrada per a unes instal·lacions de fabricació de paviment i revestiment ceràmic, s'emet aquesta proposta de resolució de conformitat amb els següents  
Antecedents de fet  
1. Amb data 2 de novembre de 2006, Emilio Castelló Pallarés, en representació de l'empresa Cristal Cerámicas, SA, amb CIF T84660252 i domicili social a la carretera de Viver al port de Burriana, km 55,5, d'Onda (Castelló), va presentar a la Direcció Territorial de Territori i Habitatge de Castelló una sol·licitud d'autorització ambiental integrada per a les instal·lacions existents de fabricació de paviment i revestiment ceràmic (centre 1, ubicat al mateix domicili social), que es detallen en l'annex I.  
A la sol·licitud s'adjunta l'informe de compatibilitat urbanística emés per l'Ajuntament d'Onda.   
2.. Una vegada admesa a tràmit la sol·licitud, la Conselleria va remetre l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que informen sobre la suficiència de la documentació que acompanyava la sol·licitud.  
3. Consten en l'expedient els informes de la Confederació Hidrogràfica del Xúquer, de l'Ajuntament d'Onda, de l'Àrea d'Avaluació Ambiental, del Servei de Residus Urbans, del Servei de Residus Industrials i del Servei de Protecció de l'Ambient Atmosfèric.  
4. Com a conseqüència del contingut d'aquests informes, els dies 12 d'abril i 3 de maig de 2007 la Conselleria de Territori i Habitatge va requerir nova documentació a l'empresa, la qual va ser presentada els dies 18 de maig, 28 de maig i 4 de juny de 2007.  
5. Amb data 13 de juliol de 2007 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, i es va publicar l'anunci corresponent en el Diari Oficial de la Comunitat Valenciana (núm. 5555).   
Durant el període d'informació pública no es van presentar al·legacions al projecte, ni en aquesta Conselleria ni a l'Ajuntament d'Onda, i així consta en l'expedient certificat de la informació pública.  
6. Una vegada transcorregut el termini d'informació pública, es va sol·licitar un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que foren de la seua competència.  
7. Seté. Amb data 25 d'octubre de 2007 l'Ajuntament d'Onda va emetre un informe favorable amb condicionants que afecten en matèria d'acústica i d'abocaments a la xarxa.  
8. Amb data 23 de novembre de 2007 la Confederació Hidrogràfica del Xúquer va emetre un informe favorable sobre la inexistència d'abocament d'aigües residuals domèstiques i industrials al domini públic hidràulic (abocament zero), en què requeria una sèrie d'esmenes, les quals són aportades per l'empresa en data 29 de gener de 2008.  
9. Amb data 14 de desembre de 2007 es va sol·licitar un informe a l'Entitat de Sanejament respecte a l'abocament d'aigües residuals a l'EDAR d'Onda-Betxí-Vila-real, la qual es va pronunciar favorablement amb data 8 de gener de 2008.  
10. Amb data 14 de gener de 2008 l'Àrea d'Avaluació Ambiental va emetre un informe d'impacte ambiental, d'acord amb el que estableix l'article 34 de la Llei 2/2006, de 5 de maig, de prevenció de la contaminació i qualitat ambiental, en el qual considerava acceptable, únicament a l'efecte ambiental, el Projecte per a la instal·lació d'una indústria per a la fabricació de paviment i revestiment ceràmic, promogut per Cristal Cerámicas, SA, en els termes que estableix el projecte, l'estudi d'impacte ambiental i la resta de documentació que consta en l'expedient.  
11. Amb data 30 d'abril de 2008 es va concedir l'autorització ambiental integrada, amb el número 205-08/AAI/CV, a la part de la instal·lació en la qual es du a terme l'activitat fins ara autoritzada, basant-se en la llicència d'activitat i la resta d'autoritzacions sectorials concedides en el seu moment.  
12. Amb data 30 de juny de 2008 la Confederació Hidrogràfica del Xúquer va tornar a emetre un informe favorable condicionat a una sèrie de prescripcions.  
13. Amb data 23 de gener de 2009 es va fer el tràmit d'audiència a l'interessat.  
14. Amb data 27 de gener de 2008 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 145/06 IPPC de sol·licitud d'autorització ambiental integrada, promoguda per Cristal Cerámicas, SA.  
Fonaments de dret  
1. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex I de la Llei 2/2006.   
2. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, i els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
3. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a Cristal Cerámicas, SA l'autorització ambiental integrada per a unes instal·lacions de fabricació de paviment i revestiment ceràmic ubicades a l'establiment situat a la carretera de Viver al port de Burriana, km 55,5, del municipi d'Onda (Castelló), referent al Projecte bàsic per a l'obtenció de l'autorització ambiental integrada de la instal·lació d'una industria de fabricació de paviment i revestiment ceràmic, de data 30 d'octubre de 2006, subscrit per Guillermo Rubert Faulí, la qual queda inscrita en el Registre General d'Instal·lacions IPPC de la Comunitat Valenciana amb el número 205-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els focus d'emissió següents:  
  
\* \* \* \* \* \* \* \* \* \* \* \* \* \* \*  
  
  
Les xemeneies d'entrada del forn 2 (focus F-008 i F-009) no entren en funcionament simultani en situació normal, ja que hi ha una turbina per xemeneia, i únicament entra en funcionament una de les dues.  
Segons declara l'empresa, el centre de cogeneració va deixar de funcionar l'any 2004. El centre únicament entra en funcionament per emergència quan hi ha una fallada de la xarxa de subministrament.  
Els valors límit d'emissió per als focus canalitzats i la periodicitat de controls per part d'una ECMQA són els següents:  
(1) Per als focus d'origen en forns amb un cabal de gasos inferior a 3.000 Nm³/h, el valor límit de fluorurs pot ser de 30 mg/Nm³, sempre que el cabal màssic d'aquest contaminant siga inferior a 0,1 kg/h.  
(2) En els casos en què es preveja la superació d'aquest valor per l'ús de determinades matèries primeres o combustibles, cal entregar a la Conselleria de Territori i Habitatge un estudi tècnic justificatiu que incloga balanços de massa i una proposta de valor límit.  
(3) Queden exclosos del mesurament de contaminants els focus d'evacuació de l'aire de refredament dels forns de cocció de taulells.  
(4) Queden exclosos del mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals de funcionament i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
(5) Queden exclosos del mesurament d'emissió de partícules els focus d'emissió directa de turbines i motors de cogeneració que utilitzen gas natural com a combustible.  
1.2. Control de l'emissió de contaminants per focus canalitzats  
1.2.1. Sistemes de depuració de partícules  
Almenys els focus que evacuen corrents de gasos provinents d'aspiracions de material pulverulent han de disposar de sistemes correctors de depuració de partícules. Així mateix, han de disposar també d'aquests sistemes correctors els focus associats als forns de cocció, sempre que siguen necessaris per al compliment dels límits d'emissió de partícules que estableix aquesta resolució.  
El funcionament adequat d'aquests sistemes correctors s'ha d'assegurar mitjançant el control i el registre continu almenys d'un paràmetre d'operació del sistema, que ha d'escollir l'empresa entre els tècnicament reconeguts o fonamentats, com ara la pèrdua de càrrega del sistema de depuració, la concentració de partícules en el corrent gasós o qualsevol altre degudament justificat. La representativitat i el calibratge d'aquest paràmetre han de ser verificats per entitats col·laboradores de l'administració en matèria de qualitat ambiental i estar a disposició de la Conselleria de Territori i Habitatge.  
1.2.2. Condicions de presa de mostres i expressió de resultats  
a) Punts de presa de mostra. Els focus canalitzats han de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una correcta dispersió dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que siga tal que, en una distància equivalent a deu vegades l'alçària del punt d'emissió d'un focus, no hi haja altres estructures d'alçària superior a la del mateix focus menys dos metres, que produïsquen un apantallament que dificulte la dispersió i justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge ha de ser inferior als 200 ºC.  
c) Els mesuraments s'han de fer en condicions normals de funcionament de les instal·lacions, registrant els paràmetres que les determinen, i han de cobrir totes les tipologies o grups de productes diferents que es fabriquen en cada instal·lació.  
d) Les concentracions mesurades han d'estar referides sempre a condicions normals de pressió i temperatura (101,3 kPa i 273,16 K), i per als gasos de combustió en base seca i un contingut d'oxigen del 18% de O2.  
e) Els mesuraments de fluor s'han de fer amb sondes de material resistent a l'atac àcid, d'acord amb la norma ISO 15.713: 2006.  
1.3. Control de l'emissió de partícules per fonts difuses  
1.3.1. Emmagatzematge i manipulació de materials pulverulents  
L'emmagatzematge i la manipulació de materials pulverulents s'ha de fer en les condicions següents:  
a) S'han de tancar tots els sistemes de transport de matèries primeres pulverulentes a les fàbriques (cintes transportadores, catúfols, etc.).  
b) Totes les operacions indicades a continuació s'han de dur a terme en naus tancades dotades de sistemes d'aspiració amb depuració posterior:  
- Operacions de recepció de matèries primeres a granel.  
- Operacions d'emmagatzematge i descàrrega de grànul atomitzat.  
- Operacions d'emmagatzematge del material pulverulent recuperat en els sistemes correctors, de materials mòlts i de fins.  
1.3.2. Transport de materials pulverulents  
El transport de materials pulverulents s'ha de fer en les condicions següents:  
a) Reducció de la resuspensió de pols causada per la circulació interna de vehicles, per a la qual cosa s'han de pavimentar els circuits adequats, s'han de mantenir netes les zones de circulació i s'hi ha de limitar la velocitat.  
b) Control a l'entrada i eixida del complex que assegure que els camions van coberts i tancats per a evitar vessaments. No es permetrà l'accés o l'eixida de la instal·lació a vehicles que no circulen coberts o tancats.  
2. Soroll  
S'han d'adoptar les mesures necessàries en la instal·lació per a evitar que es transmeten a l'entorn nivells superiors als que estipula la Llei 7/2002, de 3 de desembre, de la Generalitat Valenciana, de protecció contra la contaminació acústica, o en l'ordenança municipal corresponent, en cas de ser més restrictius.  
En particular, els límits sonors que estableix la Llei 7/2002 per a zones d'ús industrial són:  
  
Caldrà fer una auditoria acústica després d'implantar les mesures correctores proposades en el projecte i la documentació complementària aportada per a comprovar-ne l'efectivitat, i els resultats s'han de presentar a la Direcció General per al Canvi Climàtic.  
Posteriorment, almenys cada cinc anys, caldrà fer una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Aquesta auditoria l'ha de fer una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.   
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els corresponents informes complets.  
3. Abocaments  
3.1. Aigües residuals industrials  
Les aigües residuals industrials procedeixen de les seccions de preparació d'esmalts i colors, com també de la neteja d'aquestes seccions i del laboratori. Totes aquestes aigües són canalitzades fins a una bassa de decantació i conduïdes a través d'una canonada mitjançant bombament a una empresa gestora de residus que les destina a l'atomització d'argiles (Onda Cogeneració, SL).  
La documentació justifica l'absència d'abocament d'aigües residuals, domèstiques i industrials, com també pluvials, al domini públic hidràulic (abocament zero).  
Anualment, ha de remetre a la Direcció General per al Canvi Climàtic totes les factures de retirada o justificants acreditatius de la retirada de les aigües residuals que s'hagen emmagatzemat en un depòsit impermeable per al tractament posterior per un gestor autoritzat, que justifiquen que aquestes concorden amb el volum generat.  
El titular de l'activitat ha de portar el manteniment adequat de les basses o depòsits d'acumulació de les aigües residuals de manera que en quede assegurada la impermeabilitat i l'estanquitat al llarg del temps.  
La línia o línies d'aigua de l'activitat susceptibles de generar abocaments d'aigües residuals no han de disposar de cap sistema de desguàs capaç de generar un abocament continu o discontinu, ni directe ni indirecte, al domini públic hidràulic.  
3.2. Aigües sanitàries  
Procedeixen dels lavabos i de la neteja dels locals destinats a oficines. Desguassen a la xarxa de clavegueram municipal, i es disposa de l'autorització d'abocament de l'Ajuntament d'Onda, de data 12 de març de 2003, així com informe de l'Entitat de Sanejament d'Aigües Residuals en què es posa de manifest el caràcter exclusivament sanitari dels seus abocaments i la innecessarietat d'imposar un pla d'autocontrol analític de les seues aigües residuals.  
El titular ha de mantenir els abocaments de les aigües sanitàries generats per la seua activitat connectats a la xarxa de clavegueram, sense que hi haja cap sistema de desguàs capaç de generar un abocament directe o indirecte al domini públic hidràulic.  
3.3. Aigües pluvials  
Les aigües pluvials procedents de l'edificació industrial i de la parcel·la s'arrepleguen mitjançant pendents i canalitzacions, i són conduïdes a la xarxa d'aigües pluvials existent.  
No hi ha aplecs a la intempèrie i el sòl de la parcel·la sense edificar està pavimentat mitjançant paviment asfàltic.   
Es recorda que, d'acord amb l'article 100 del text refós de la Llei d'aigües (Reial decret legislatiu 1/2001, de 20 de juliol), «està prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització administrativa prèvia», i s'incoarà, si escau, un expedient sancionador per infracció tipificada en la lletra f) de l'article 116.3 de l'esmentada llei.  
Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie, de manera que no es puga produir la contaminació de les aigües pluvials, les quals han de ser recollides i eliminades per sistemes que asseguren la inalterabilitat de les seues característiques qualitatives i la innocuïtat del seu abocament al domini públic hidràulic, si escau.  
D'acord amb el que disposa l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb aquesta autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
4. Protecció del sòl i de les aigües subterrànies  
Està prohibit l'abocament a qualsevol llit, sòl o subsòl que puga deteriorar la qualitat de les aigües, sense tenir l'autorització de la Confederació Hidrogràfica del Xúquer.  
No es podran fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl d'acord amb el que estableix l'article 3.1 del Reial decret 9/2005, sense perjudici que posteriorment es puguen requerir al titular de l'activitat informes complementaris o periòdics més detallats, tal com preveuen els punts 3 i 4 de l'article 3 de l'esmentat reial decret.  
Així mateix, el titular de l'activitat està obligat a complir el que disposa el punt 5 de l'article 3 del Reial decret 9/2005, en el cas que   
  
Així mateix, es projecta generar els residus no perillosos següents:  
  
a l'emplaçament s'exercisca una activitat diferent de l'actual o canvie l'ús del sòl, i també el que estableix l'article 8 del mateix reial decret, referit a la publicitat registral.  
D'altra banda, l'empresa utilitzava gasoil abans de l'ús de gas natural. Atés que aquest combustible estava emmagatzemat en un depòsit subterrani, a causa del llarg període de temps que ha estat operatiu, pot constituir un focus d'afecció dels terrenys adjacents a l'entorn del tanc. Caldrà tenir en compte aquesta circumstància a fi de controlar una possible contaminació del sòl, sobretot en el cas que haja de ser desmantellat i excavada la terra adjacent. Per tant, s'haurà de controlar i, si cal, analitzar la possible afecció.  
5. Residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de residus de la Comunitat Valenciana, i el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza Cristal Cerámicas, SA per a la producció dels residus perillosos següents, sempre que la seua capacitat de generació anual siga de l'ordre de magnitud que es detalla a continuació i la producció de producte acabat a les instal·lacions del centre productiu siga la que es detalla en l'annex I.  
  
Asimismo, se proyecta generar los siguientes residuos no peligrosos:  
  
Aquest centre productiu està inscrit en el Registre General de Petits Productors de Residus de la Comunitat Valenciana.  
Els residus s'han d'entregar a un gestor autoritzat per a aquesta activitat, tal com consta en el projecte.  
Qualsevol modificació relacionada amb la producció de residus perillosos que implique un canvi en la caracterització, producció de nous residus o canvis significatius en les quantitats habituals generades que puga alterar el que estableixen aquestes condicions ha de ser comunicada.  
Els residus es poden emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es poden emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període han de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i ha de fer-se en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, implique un augment de la perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, cal disposar de material absorbent no inflamable en quantitat suficient per a aquesta finalitat. L'absorbent, una vegada contaminat, s'ha de gestionar com a residu perillós o no perillós, segons la naturalesa del vessament. En cap cas s'han d'utilitzar serradures per a arreplegar aquests vessaments.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, Reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, així com el número de document de control i seguiment utilitzat, si escau, i el gestor a qui s'entrega el residu.  
Cada quatre anys s'ha d'elaborar un pla de prevenció i reducció de residus perillosos que s'ha de presentar en la Direcció General per al Canvi Climàtic. El Pla de prevenció i reducció de residus, d'acord amb l'article 45 de la Llei 10/2000, de 12 de desembre, de Residus de la Comunitat Valenciana, ha d'incloure com a mínim les previsions relatives als objectius de reducció i valorització de residus, indicant-hi la quantificació, les mesures previstes per a aconseguir-los i el sistema d'avaluació i control de consecució dels objectius.  
Les autoritzacions i la resta de requisits que estableix la legislació vigent en matèria d'envasos i residus d'envasos, i de manera especial el que estableix el Reial decret 782/1998, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
D'acord amb la Llei 10/2000, de 12 de desembre, de residus de la Comunitat Valenciana, està prohibida la mescla o dilució de residus que en dificulte la gestió. Per tant, els residus generats a la instal·lació diferents dels propis del procés productiu (per exemple, residus del manteniment de les instal·lacions del laboratori si són d'una altra naturalesa, llots de fosses sèptiques, aigües sanitàries, etc.) en cap cas podran mesclar-se per a ser gestionats posteriorment amb llots i suspensions aquoses que contenen materials ceràmics.  
6. Mesures que cal adoptar en situacions diferents de les normals que puguen afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
Si, tot i amb això, es produeix algun incident a les instal·lacions que comporte un funcionament anòmal i en pot resultar l'incompliment dels límits imposats, s'ha de comunicar immediatament aquesta situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil ha d'utilitzar tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de l'incident, la mercantil ha de remetre a l'Ajuntament i a la Direcció General per al Canvi Climàtic un informe detallat en el qual, a més de les dades identificatives, han de figurar les següents:  
Les causes de l'incident.  
L'hora en què es va produir i la durada.  
Les característiques de l'emissió o abocament.  
Les mesures correctores adoptades.  
L'hora i la forma en què es va comunicar el succés.   
En relació amb el possible dany ambiental ocasionat per l'activitat, caldrà aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat ha de disposar d'una garantia financera que permeta afrontar la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria ambientals (EMAS), bé al sistema de gestió ambiental UNE-EN ISO 14606: 1996.  
Així mateix, quan es determine el cessament d'alguna de les unitats, cal desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
7. Declaració d'impacte ambiental  
S'han de complir les condicions imposades per la declaració d'impacte ambiental emesa per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge sobre el projecte objecte d'aquesta autorització, en data 14 de gener de 2008.  
8. Altres condicions  
Cal ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi; el Decret 173/2000, de 5 de desembre, del Govern Valencià, pel qual s'estableixen les condicions que han de complir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
Cal complir el que disposen la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual s'aprova el Reglament per al desplegament de l'esmentada llei.  
La indústria i les seues instal·lacions s'han d'ajustar a les condicions indicades en el projecte tècnic i en els seus annexos en els aspectes que no fixa aquesta resolució.  
S'han de complir totes les disposicions aplicables per a garantir la protecció de la salut de les persones.  
En el control inicial s'ha de comprovar que s'han aplicat les mesures que preveu el projecte.  
9. Obligació de subministrament d'informació  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
Abans de posar en marxa l'ampliació, el titular ha d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries d'acord amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que ha d'anar acompanyada de la documentació següent:  
Certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, com també a la resta de documentació tècnica presentada.  
Certificats tècnics exigits per les normatives sectorials aplicables segons el tipus d'activitat.  
Informe i certificat emesos per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
Quart  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Sisé  
En tot el que no especifica aquesta resolució, cal ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 27 de gener de 2009.- El director general per al Canvi Climàtic: Jorge Lamparero Lázaro.  
Annex I  
Característiques del projecte  
L'empresa peticionària, Cristal Cerámicas, SA, actualment és titular de les instal·lacions on es du a terme l'activitat de fabricació de paviment i revestiment ceràmic, situades a la carretera de Viver al port de Borriana, km 55,5, d'Onda (Castelló).  
Es fabriquen tres tipus de productes diferents: gres esmaltat, gres porcellànic esmaltat i monoporosa de pasta roja. La capacitat total de producció en conjunt és de 4.785.000 metres quadrats anuals.  
Les matèries primeres per a la producció de taulells ceràmics són principalment argila atomitzada, esmalts, frites i colorants ceràmics.  
El procés s'inicia amb la recepció d'argiles atomitzades (per a pasta roja i per a pasta blanca), que es descarreguen en les tremuges de recepció i que és distribuïda mitjançant cintes i elevadors a les sitges d'emmagatzematge i repòs.   
Mitjançant cintes transportadores l'argila passa a les premses on es forma el bescuit cru, base dels taulells. El premsatge es fa en sec. Les peces conformades són arreplegades automàticament, desbarbades i enviades a l'assecatge ràpid, per a reduir-ne el grau d'humitat.  
Una vegada s'ha extret una part d'humitat, es passa a l'esmaltadura, l'acoloriment i la serigrafia en dues línies d'esmaltadura.  
Paral·lelament, hi ha una activitat secundària, que és la preparació d'esmalts i colors. Partint d'esmalts i altres composicions en sec, s'efectua la mòlta en els bombos mitjançant l'addició d'aigua. Els esmalts elaborats són emmagatzemats en depòsits especials d'acer inoxidable, i des d'allí es traslladen en recipients per a utilitzar-los. Les tintes i serigrafies es preparen en molins i s'emmagatzemen en bidons a l'interior de la nau fins a la seua utilització.  
Posteriorment es transporten les peces en boxs al forn monoestrat de cocció, que confereix al taulell les seues propietats definitives. La cocció s'efectua gràcies a cremadors de gas natural.  
Després del forn, les peces ixen a l'espera de ser classificades i paletitzades per a expedir-les al magatzem exterior.  
Es disposa d'un laboratori per a fer proves de qualitat de producte acabat, controlar la qualitat dels esmalts mòlts i serigrafies i per al control de la qualitat de les terres atomitzades rebudes.  
Per a situacions d'emergència es disposa d'un centre de cogeneració.  
Les aigües residuals procedents de les seccions de preparació d'esmalts i colors són canalitzades fins a una bassa de decantació i conduïdes mitjançant bombament a una empresa que destina aquesta aigua a l'atomització d'argiles. Per tant, no es produeix abocament d'aigües residuals industrials (abocament zero).  
Les aigües residuals procedents de la neteja de fàbrica i del laboratori s'arrepleguen en canalons i són conduïdes a les corresponents basses de decantació, ja que totes corresponen a suspensions aquoses que contenen materials ceràmics.  
Les aigües sanitàries, procedents dels lavabos i de la neteja dels locals destinats a oficines, desguassen al clavegueram municipal a través de quatre punts d'abocament.  
Les aigües pluvials, procedents de l'edificació industrial i de la parcel·la, són arreplegades mitjançant pendents i canalitzacions, i són conduïdes a la xarxa d'aigües pluvials existent.  
Per al control d'emissions atmosfèriques, es disposa de captadors de partícules amb filtres de mànegues a les seccions de recepció i emmagatzematge d'argiles, premsatge i zones d'esmaltadura i mòlta. Als assecadors i forns de cocció es disposa de xemeneies sense filtres.  
No realitza gestió de residus. Tots els seus residus són gestionats per tercers. L'empresa està inscrita en el Registre de Petits Productors de Residus de la Comunitat Valenciana.